20 vas wat glo weer wou stem | Maroela Media
20 vas wat glo weer wou stem
Die polisie het bevestig dat 20 mense in hegtenis geneem is nadat hulle meer as een keer probeer stem het tydens Woensdag se nasionale en provinsiale verkiesing.
Neëntien van die verdagtes is in KwaZulu-Natal in hegtenis geneem, het brig. Vishnu Naidoo, woordvoerder van die polisie, gesê. “Sestien van die verdagtes is in Danhauser in hegtenis geneem, twee in Hluhluwe en een in Port Shepstone terwyl die 20ste verdagte in Douglasdale in Gauteng in hegtenis geneem is.”
Naidoo het gesê die verdagtes sal binnekort in verskeie howe in KwaZulu-Natal en Gauteng verskyn. “Die verdagtes het na bewering artikel 88(d) van die Kieswet (no. 73 van 1998), waarvolgens ’n persoon meer stemme probeer uitbring as waarop ’n persoon geregtig is, oortree.”
Intussen het Arnold Mulaudzi van die ProMakhado-aksiegroep wat Dinsdagaand in hegtenis geneem is, vandag in die Vuwani-landdroshof in Limpopo verskyn.
Hy is in hegtenis geneem vir die oortreding van artikel 87(1)(a) van die Kieswet. Hiervolgens mag geen persoon ŉ ander persoon dwing of onwettig oorreed om te stem of nie te stem nie of om te stem of nie stem vir enige geregistreerde party of kandidaat nie. Mulaudzi is op borgtog van R5 000 vrygelaat en moet weer op 3 Junie in die hof verskyn.
Volgens Naidoo wys die talle inhegtenisnemings daarop dat die veiligheidsfunksies wat deur die Onafhanklike Verkiesingskommissie (OVK) ingestel is om te verhoed dat iemand meer as een keer stem inderdaad doeltreffend was.
Naidoo het gesê mense wat op sosiale media spog dat hulle meer as een keer gestem het, moet daarop let dat dit ŉ oortreding van die Kieswet en moontlik bedrog is.
Die polisie het volgens Naidoo ook kennis geneem van die verskeie video’s en boodskappe wat op sosiale media geplaas is. “Die meeste hiervan is deeglik hanteer. In een geval is OVK-amptenare onmiddellik van hul pligte onthef nadat hulle van die agterkant van ’n bakkie af sake gedoen het.”
Volgens Naidoo sal die gesamentlike operasionele en intelligensiestrukture van die polisie voortgaan om alle gebiede oral in die land te monitor om te verseker dat die verkiesingsproses vreedsaam voortgaan.
Gauteng KwaZulu-Natal Verkiesing 2019
IVP-lid buite stemstasie doodgeskiet
Vrou dood na motor onder vragmotor beland
Tronk gaan te klein wees om hierdie wet toe te pas!!
Kry eerder ons staatskapers agter trallies… hulle was eerste
Hoekom stem ons as die stemmery korrup is? Die regering moet n nuwe stelsel implimenteer, n geregistreerde data base wat met n vingerafdruk werk. As jy jou stoepa druk moet dit op die database registeer en as jy n skelm 2e of 3e keer wil stem moet die vingerafdruk masjien n rooi alert uitskop so kan hul di affere van korrupsie heeltemal uitskakel. Sê maar net
Leë blikke! 20 mense gaan daar nou ñ voorbeeld gemaak word van. Waar ñ rokie trêk is ñ ” bosbrand ” dis in elkgeval so onafhanklik soos kan kom komissie.
Verklaar die verkiesing ongeldig. Daar is baie meer as 20 mense wat dit gedoen het en weggekom het.
Die verkiesing kan nie geldig wees nie… van dubbel stem, Rusland en stem bokse langs die pad….